ร้านดังเจ้าของร้านเป็นเชฟที่ได้รับรางวัลมิชลินสตาร์ค่ะ ร้านมี 2ชั้น ชั้นล่างจะนั่งทานไปดูหน้าเชฟคนดังทำอาหารไปแต่ชั้นล่างที่นั่งไม่เยอะมากนะคะ ลูกค้าแน่นตลอดเพราะได้ใกล้ชิดเชฟคนดังด้วยมังคะ กรุ้ปทั้งหลายเชิญชั้น 2 ที่นั่งกว้างขวางจัดเป็นสไตล์โต๊ะจีนคะ โต๊ะเยอะลูกค้าก็แน่นแต่อาหารรอไม่นานคะ ทีเด็ดก็คือ เสี่ยวหลงเปาไส้หมูน้ำซุปฉ่ำๆ เสริฟมาอย่ารีบร้อนกินนะคะ เจาะน้ำซุปแล้วเป่านิดนึงค่อยซดทั้งชิ้นพร้อมน้ำซุป โดยชิ้น2ชิ้นแรกแนะนำให้ทานเฉพาะเสี่ยวหลงเปา อย่าเพิ่งทานกับซ้อส ขิงและแตงกวาดองนะคะ อยากให้ลิ้มรสแบบเพียวๆออริจินัลให้ทราบถึงอรรถรสจากฝีมือเชฟแบบไม่มีตัวช่วยไปก่อนคะ รับรองเข่งเดียวไม่พอค่ะ พอคำต่อๆไปค่อยเพิ่มเติมซ้อสถั่วเหลืองผสมซ้อสเปรี้ยว ขิง พริกหรือแตงกวาดองแกล้มคะจะได้ไม่เลี่ยน วันนี้เราทานสารพัดไม่ว่าจะเป็นไส้ออริจินัลคือ ไส้หมูสับที่ทานกันมาเต็มที่เลยคะ หลังจากหนำใจกับไส้หมูสับไปแล้ว ยังมีไส้ ปู ไส้กุ้ง ไส้กุยช่าย ไส้แครอท ไส้ข้าวเหนียวดำ ไส้เผือก เค้าจะปั้นรูปแตกต่างกันไป แต่เท่าที่ทานแป้งที่ห่อน่าจะเป็นแป้งชนิดเดียวกันกับเสี่ยวหลวเปาทั้งหมด เพียงแต่การตกแต่งและจับจีบแป้งให้มีรูปลักษณ์ให้แตกต่างกันไป ดูน่าทานและน่าสนใจมากขึ้น บางเข่งรูปร่างคล้ายขนมจีบ บางเข่งจับจีบคล้ายกะหรี่ป๊าบ ที่นี่นอกจากเสี่ยวหลงเปา ยังมีเมนูข้าวผัดไข่ใส่กุ้งแห้งผัดแห้งๆแต่รสชาดกลมล่อมดีนะคะ มีคนในกรุ้ปขอใส่กล่องด้วยคะ อิอิ อร่อยหล่ะสิ แล้วก็ยังมีบะหมี่ด้วยคะ น้ำซุปบะหมี่เป็นแบบน้ำใสๆส่วนประกอบเป็นผักและเห็ดต่างๆคะ รสชาดดีไม่จืดชืดใส่เห็ดหอมสไลด์ด้วยคะ  ตามด้วยปลานึ่งซีอิ้วโรยขิงซอยหอมๆอร่อยดีคะ ตามด้วยซุปรสเข้มข้นหม้อใหญ่คือ Hot&Sour soup ด้วยคะ ปกติชอบทานซุปตัวนี้อยู่แล้ว เพราะรสชาดเค้าเข้มข้นกว่าซุปทั่วๆไป ออกแนวเผ็ดร้อนจากพริกไทและเปรี้ยวนิดๆ อร่อยแก้เลี่ยนได้ดี๊ดีคะ ส่วนผสมก็ไม่อ้วนด้วยนะคะ เต้าหู้ เห็ด หน่อไม้ต่างเข้ากั๊นเข้ากันซดร้อนๆสบายท้องมากๆคะ ตบท้ายด้วยขนมหวานเหมือนเค้กข้าวคะ  เป็นข้าวเหนียวขาวหั่นเต๋าชิ้นพอดีคำ ไส้ถั่วดำแต่งแต้มสีสรรสวยงาม ข้าวเหนียวนุ่มเหมือนข้าวญี่ปุ่นเม็ดข้าวค่อนข้างละเอียดและรสชาดหวานน้อยคะ ทุกอย่างทานไปพร้อมจิบชาร้อนๆเข้ากันดีมากคะ